open-index/open-wikipedia-markdown huggingface dataset:
המלחמה האנגלו-צרפתית (1213–1214)

**המלחמה האנגלו-צרפתית** הייתה סכסוך גדול מימי הביניים שהעמיד את ממלכת צרפת מול ממלכת אנגליה ומדינות שונות אחרות.

## המלחמה
אנגליה נלחמה בניסיון לרסן את כוחו העולה של פיליפ השני, מלך צרפת ולהשיב לעצמה את הנחלות היבשתיות של האימפריה האנגווינית שאיבד ג'ון, מלך אנגליה עשור קודם לכן. היא נחשבת באופן נרחב כמלחמת הקואליציה האנטי-צרפתית הראשונה והגיעה לסיומה בקרב המכריע על בובינס, שם פיליפ הביס את אנגליה ובעלות בריתה.

דוכסות נורמנדי, שהייתה בעבר אתר של סכסוך בין ריצ'רד הראשון, מלך אנגליה לפיליפ השני, הפכה להיות אחת הנקודות החמות של המלחמות האנגלו-צרפתיות של ימי הביניים, שכן מלך אנגליה נאלץ להגן על נחלה יבשתית כל כך קרובה לפריז. בשנת 1202 פתח פיליפ השני בפלישה לנורמנדי, שהגיעה לשיאה במצור שנמשך שישה חודשים על שאטו גייאר, שהוביל לכיבוש הדוכסות ושל השטחים השכנים.

בשנת 1214, כאשר האפיפיור אינוקנטיוס השלישי כינס ברית של מדינות נגד צרפת, הצטרף אליה ג'ון. בעלות הברית פגשו את פיליפ ליד בובינס והובסו תבוסה מכרעת. הניצחון הצרפתי הביא לכיבוש פלנדריה ושם קץ לניסיונות נוספים של ג'ון להשיב את השטחים האבודים שלו.

הסכסוך הזה היה פרק של מאבק בן מאה שנים בין בית קאפה ובית פלנטג'נט על תחומי האנגווינים בצרפת, שהחל עם עלייתו של הנרי השני לכס המלכות האנגלי ב-1154 ויריבותו עם לואי השביעי, והסתיים עם הניצחון של לואי התשיעי על הנרי השלישי בקרב טיילבורג ב-1242.

## לאחר מכן
לאחר מסעות המלחמה הצבאיים ההרסניים בצרפת ואובדן חלק גדול מתחומי האנגווינים, המלך ג'ון הפך יותר ויותר לא פופולרי ומלחמת אזרחים פרצה באנגליה כשהלורדים קראו עליו תיגר. כמה מהברונים המורדים, מול מלך חסר פשרות, פנו לנסיך לואי, בנו ויורשו של המלך פיליפ ונכדו של הנרי השני, מלך אנגליה. למרות ייאוש מאביו והאפיפיור אינוקנטיוס השלישי, לואי הפליג לאנגליה עם צבא ב-14 ביוני 1216, כבש את וינצ'סטר ובמהרה שלט במחצית מהממלכה האנגלית. אבל בדיוק כשנדמה היה שאנגליה עומדת להיות שלו, מותו הפתאומי של המלך ג'ון באוקטובר גרם לברונים המורדים לנטוש את לואי לטובת בנו בן התשע של ג'ון, הנרי השלישי.

עם ויליאם מרשל בתפקיד יורש העצר, קריאה לאנגלים "להגן על ארצנו" נגד הצרפתים הובילה להיפוך היוצרות בשדה הקרב. לאחר שצבאו הוכה בלינקולן ב-20 במאי 1217 וצי בראשות יוסטאס הנזיר, שניסה להביא תגבורת צרפתית, הובס מול חופי סנדוויץ' ב-24 באוגוסט, לואי נאלץ לעשות שלום על פי תנאי האנגלים.

הסעיפים העיקריים של הסכם למבת' היו חנינה למורדים אנגלים, לואי התחייב שלא לתקוף שוב את אנגליה ו-10,000 מארק ניתנו ללואי. ההשפעה של ההסכם הייתה שלואי הסכים שהוא מעולם לא היה מלך אנגליה הלגיטימי.

## הערות שוליים

קטגוריה:רובין הוד
קטגוריה:מלחמות צרפת
קטגוריה:מלחמות אנגליה
מגדל AZ

**מגדל AZ** (בצ'כית: **AZ tower**) הוא המגדל הגבוה ביותר בצ'כיה. הוא ממוקם בעיר ברנו וגובהו 111 מטרים. יש בו 30 קומות.

## היסטוריה
בניית המגדל החלה באפריל 2011. בתחילה תוכנן המגדל להגיע לגובה 85 מטרים, בהמשך עודכנו התוכניות וגובהו העתידי היה אמור להיות 109.5 מטרים. בהמשך עודכן גובהו הסופי – 111 מטרים. עם השלמת גובהו ב־2013 הוכרז כבניין הגבוה במדינה.

## גלריה

File:AZ-Tower.jpg|צילום של המגדל מהאוויר
File:AZ Tower Brno 2.JPG|המגדל בבנייה, אפריל 2012
File:Brno, Štýřice, Pražákova, AZ Tower (03).jpg|המגדל בבנייה, ינואר 2013
File:Brno, Štýřice, Pražákova, výhled z AZ Toweru (2013-05-22; 28).jpg|מבט המגדל


## קישורים חיצוניים

* 

## הערות שוליים

קטגוריה:ברנו
קטגוריה:צ'כיה: מבנים
המלחמה האנגלו-צרפתית (1294–1303)

**המלחמה האנגלו-צרפתית** (בצרפתית: **Guerre de Guyenne**) הייתה סכסוך בין השנים 1294–1298 ו-1300–1303 סביב גסקוניה. הסכם פריז (1303) סיים את הסכסוך.

## אקוויטניה וגסקוניה
סכסוך רציני התעורר בשנת 1293, כאשר התנגשויות בין מלחים צרפתים ואנגלים גרמו לפיליפ הרביעי, מלך צרפת לזמן את הווסאל שלו לפרלמנט. כאשר טירות גסקוניה שנכבשו על ידי הצרפתים כחלק מההסכם לא הוחזרו לאנגלים לפי לוח הזמנים, אדוארד הראשון, מלך אנגליה ויתר על שבועת האמונים שלו והתכונן להילחם למען אקוויטניה. המלחמה שהתפתחה (1294–1303) נטתה לטובת פיליפ הרביעי, שצבאותיו חדרו עמוק לתוך גסקוניה.

## פלנדריה
אדוארד חידש ברית עם פלנדריה ונסיכים צפוניים אחרים. הוא פתח במערכה בשיתוף עם רוזן פלנדריה באוגוסט 1297, אך נתקל בתבוסה מצד כוח צרפתי בראשות רובר השני, רוזן ארטואה, ובמהלך שביתת נשק מאוקטובר 1297 עד 1303 קבעו המלכים היריבים את הסטטוס קוו. השלום של 1303 המשיך להוות פוטנציאל לסכסוך, על ידי החזרת הדוכסות לאדוארד בתמורה לשבועת אמונים.

תוצאה של מלחמה ראשונה זו הייתה חוסר כפיפות כרוני של פלנדריה. לאחר כניעתו וכליאתו של הרוזן, העירוניים הפלמיים מרדו בחיל המצב הצרפתי, והאבירים הצרפתים ספגו תבוסה איומה בקרב דורבנות הזהב ביולי 1302. לאחר מכן התהפך המצב. אך רק בשנת 1305 ניתן היה להגיע להסדר המספק את המלך.

## לאחר מכן
בתקופה שבה הלחימה הטילה עומס חסר תקדים על משאבי המלוכה, גסקוניה סיפקה גם כוח אדם. אף מלך אנגלי, לפיכך, לא יכול היה להרשות לעצמו להסתכן בכיבוש צרפתי של גסקוניה, כי יותר מדי עמד על כף המאזניים.

המלכים האנגלים כדוכסי אקוויטניה היו חייבים נאמנות פיאודלית למלך הצרפתי והטענות הסותרות של ריבונות וצדק היו מקור תדיר למחלוקות. בהתחשב באי הנוחות של מערכת היחסים הפיאודלית, זה עשוי להיראות מפתיע ששום סכסוך רחב יותר לא צמח ממצב גסקוניה לפני שנות ה-30 של המאה ה-14. אולם עד לאותו עשור המתיחויות שנבעו מהעמדה האנגלית בגסקוניה הוכלו ולא יצאו מכלל שליטה. המלחמה סימנה קו פרשת מים ביחסים בין שתי המעצמות.

## הערות שוליים

קטגוריה:מלחמות צרפת
קטגוריה:מלחמות אנגליה
נגה טרבס

**נגה טרבס** היא סופרת ישראלית.

## ביוגרפיה
נגה טרבס נולדה בירושלים, בת למשפחה ספרדית איטלקית. למדה בגימנסיה העברית בירושלים, רקדה בלהקת מחול, התגוררה בקומונה בוורמונט.

היא למדה ספרות ותיאטרון באוניברסיטת אקסטר באנגליה ובאוניברסיטה העברית בירושלים. כותבת בעיתונות הירושלמית, מתרגמת ומלמדת כתיבה יוצרת באוניברסיטה העברית בירושלים.

פרסמה בכמה אסופות, בהן "אחד אלוהינו" (כרמל, 2008) בעריכת ירון אביטוב ורן יגיל. סיפוריה תורגמו לכמה שפות אירופיות ולהינדי.

חברה באגודת הסופרות והסופרים העבריים.

## חיים אישיים
נגה טרבס נשואה לסטיבן. אם לשניים. מתגוררת בירושלים.

## פרסים
* ספרה 'האיש במעיל הגשם הוורוד' זיכה אותה בפרס קרן ירושלים לספרות יפה (1990) ובפרס עיריית חולון ע"ש קוגל (1991).
* ספרה 'הר האושר' היה מועמד לפרס ספיר.
* ספרה 'מחשבות עירומות' יצא לאור בעזרת פרס אקו"ם לעידוד היצירה.

## ספריה
* האיש במעיל הגשם הוורוד (תל אביב: הקיבוץ המאוחד, 1990)
* צד האהבה: סיפורים (תל אביב: הקיבוץ המאוחד, 1997)
* הר האושר (בני ברק: הקיבוץ המאוחד, 2008)
* מחשבות עירומות (ירושלים: עולם קטן, תשע"ז 2017)

## תרגומים
* בפתח גן העדן: חיפוש אחר אלוהים עם נוצרים ומוסלמים בארץ הקודש / יוסי קליין הלוי, תרגום מאנגלית במשותף עם מרב רוזנבלום (ירושלים: מכון שלום הרטמן, 2007)

## לקריאה נוספת
* נרי ליבנה, מי יבין את נגה טרבס, מוסף חדשות, 16.11.1990, עמוד 38

## קישורים חיצוניים

* 
* 
* 
* ירון אביטוב, אנתולוגיה חדשה באתר בננות, 11.6.2012
* נגה טרבס באתר גוגל ספרים
* נגה טרבס, היי שלום, חלבּ באתר אלכסון, 19.1.2017
* נוגה טרבס וגלעד מאירי, לא אספיק במגזין מאזניים באתר JSTOR, גיליון 6, דצמבר 2005, עמוד 11
* ז'ראר דה נרוואל ונוגה טרבס, הנואש במגזין מאזניים באתר JSTOR, גיליון 6, דצמבר 2005, עמוד 11
* נעמה כרמי, האהבה האמיתית בבלוג של נעמה כרמי, 18.5.2003
* ירין כץ, ספרים חדשים – 11/2/2018, באתר קורא בספרים, 11.12.2018 - על הספר מחשבות עירומות

## הערות שוליים

קטגוריה:ירושלים: אישים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:סופרות ישראליות
קטגוריה:סופרים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פעם לאהוב

"**פעם לאהוב**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השביעית באלבום האולפן אילנית.

## על השיר
"פעם לאהוב" נכתב, הולחן ועובד על ידי אהוד מנור, בעז שרעבי ואלברט פיאמנטה בהתאמה. בעבר עבדו מנור ושרעבי עם הצמד אילן ואילנית בהוצאת רבים משיריהם, דוגמת "רינגולי" ו"עכשיו עכשיו". השיר מחולק לשני חלקים עיקריים, כשבכל אחד יש שלושה בתים, פזמון והתרה. בחלק הראשון מספרת אילנית אילו מעלות צריכות להיות לאדם כדי להתאהב ("בלי לחשוש לאבד את הראש", "בלי לדעת מתי – עבר, הווה, עתיד", "בלי לדעת היכן את הלילה אשן"). עם זאת, בחלק השני היא מציגה מספר דוגמאות לסיפורי התאהבות, הן אמיתיים והן בדיוניים: מערכת היחסים בין פעוט רך לאימו ביום הולדתו והסיפור המקראי בין רות המואבייה לבעז. בשלב ההתרה חוזרת אילנית על רצף קבוע של "לה, לה, לה", ולבסוף היא אומרת את שם השיר.

## הצלחה
ב-27 בפברואר 1972 נכנס לראשונה למצעד הפזמונים השבועי של רשת ג' במקום ה-16. ב-21 במאי עלה למקום הראשון, שם שהה שבוע אחד בלבד – שירה השני של אילנית מתוך אלבום הבכורה שלה שעושה זאת לאחר "לאורך השדרה שאין בה איש". לבסוף, ב-16 באפריל יצא מהדירוג, לאחר שנים-עשר שבועות צעידה רצופה. במצעד סוף השנה דורג במקום ה-12.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי אילנית
קטגוריה:שירים בעברית
קטגוריה:שירי אהבה
קטגוריה:שירים שנכתבו על ידי אהוד מנור
קטגוריה:שירים שהולחנו על ידי בעז שרעבי
קטגוריה:סינגלים שהגיעו למקום הראשון בישראל

קטגוריה:סינגלים בהוצאת התקליט חיפה
אוניברסיטת פרייבורג למוזיקה

**אוניברסיטת פרייבורג למוזיקה** (בגרמנית: **Hochschule für Musik Freiburg**) היא אוניברסיטה ציבורית למוזיקה השוכנת בפרייבורג ונתמכת על ידי מדינת באדן-וירטמברג בגרמניה.

## היסטוריה
האוניברסיטה נוסדה בשנת 1946 כמוסד עירוני בניהולו של גוסטב שק, וכעבור שנתיים הפכה למוסד של מדינת באדן (שמאז 1952 היא חלק ממדינת באדן-וירטמברג).

בתחילה שכן המוסד בשני בתים עירוניים במרכז העיר ההרוס ברובו של פרייבורג. רבים מהתלמידים הראשונים הפכו מוזיקאים בעלי שם, בהם הטנור פריץ וונדרליך והמלחין והמנצח הנס צנדר. מספר רב של סולנים ומורים אינסטרומנטליים מצטיינים לימדו במוסד, בהם הרלד גנצמר , אורל ניקולה, אולריך קוך , וולפגנג מרשנר , רוברט לוין, היינץ הוליגר, ועוד.

ב-1954 המלחין והמנצח וולפגנג פורטנר  הקים במוסד את "המכון למוזיקה חדשה" (Institut für Neue Musik) החלוצי, ולאחר מכן החל בשיתוף פעולה עם האולפן האלקטרוני הניסיוני של קרן היינריך-שטרובל בסניף פרייבורג של תחנת הרדיו Südwestfunks (כיום Südwestrundfunk ).

לאחר עשרות שנים של שיכון בבניינים רבים ברחבי העיר, האוניברסיטה הקימה מתקן חדש ומתקדם ב-1983.

מאז סתיו 2005, האוניברסיטה שיתפה פעולה עם בית החולים האוניברסיטאי של פרייבורג  באמצעות "מכון פרייבורג לרפואת אומנויות הבמה" על מנת לחקור, ללמד ולקדם טיפול בחולים המבוסס על הקשר, שמתעלמים ממנו לעיתים קרובות, בין יצירת מוזיקה ובריאות.

האוניברסיטה מקיימת שיתופי פעולה בין-לאומיים עם הקונסרבטוריונים למוזיקה באודסה (אוקראינה), רוצ'סטר (ארצות הברית), ורשה (פולין), סידני (אוסטרליה) וקיוטו (יפן).

## קישורים חיצוניים

* 

* Norbert Bolín (Ed.), **Musikland Baden-Württemberg: Basis und Spitze**, International Bach Academy, Stuttgart: Kohlhammer, 2006, p. 104 


## הערות שוליים

*
פרייבורג למוזיקה
פרייבורג למוזיקה
קטגוריה:באדן-וירטמברג: חינוך
קטגוריה:פרייבורג: מבנים
הלהיטים הגדולים של אילנית ואילן ואילנית

"**הלהיטים הגדולים של אילנית ואילן ואילנית**" הוא אלבום האוסף הראשון של הזמרת הישראלית אילנית. את האלבום הוציאה בינואר 1973 חברת התקליטים הד ארצי, והוא כלל שתים עשרה רצועות שונות – שש של הצמד אילן ואילנית ושש של אילנית לבדה. בעטיפת האלבום מותגה אילנית כ"זמרת השנה" – תואר שקיבלה בשנת 1972 בפעם השנייה ברציפות.

## רשימת רצועות

## הערות שוליים

## קישורים חיצוניים

קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת הד ארצי
פיגוע הדריסה בפארק צ'ארלס קלור

**פיגוע הדריסה בפארק צ'ארלס קלור** התרחש בליל שבת, 7 באפריל 2023, י"ז בניסן ה'תשפ"ג, על ידי יוסף אבו ג'אבר, מחבל ערבי ישראלי, תושב כפר קאסם בפארק צ'ארלס קלור בתל אביב-יפו. אבו ג'אבר דרס עוברי אורח. בפיגוע נרצח תייר מאיטליה, ונפצעו שישה נוספים, שלושה מתוכם באורח בינוני ושישה באורח קל, גם הם תיירים. המחבל נורה למוות על ידי צוות שיטור עירוני סל"ע וקצין משטרה.

## הפיגוע
בליל שבת, 7 באפריל 2023, סמוך לשעה 21:50 בערב, דרס מחבל ערבי-ישראלי מכפר קאסם עוברי אורח באזור פארק צ'ארלס קלור עד שנהרג בידי צוות של שיטור עירוני סייר ושוטר סל"ע וקצין משטרה לאחר שהתהפך עם רכבו. קצין המשטרה וצוות שיטור עירוני סל"ע ששהה בתחנת דלק סמוכה, שמע את ההתהפכות הרכב ורץ לעבר המדשאה עם סייר יחידת השיטור העירוני של עיריית תל אביב. כאשר הגיעו אל הרכב, הם הבחינו בנהג מנסה להגיע לחפץ דמוי רובה שהיה עמו, והרגו אותו. לפי מקור במשטרה, הנשק לא היה תקני אלא רובה צעצוע.

בדריסה נרצח אלסנדרו פאריני, תייר איטלקי, ונפצעו שישה, תיירים מבריטניה ומאיטליה.

ראש עיריית כפר קאסם, עאדל בדיר, גינה את הפיגוע.

## קישורים חיצוניים
* 
* 
* 
* 
* 
* 

## הערות שוליים

קטגוריה:טרור ערבי בישראל
פארק צ'ארלס קלור
קטגוריה:פיגועים שבוצעו על ידי ערבים-ישראלים
פארק צ'ארלס קלור
פארק צ'ארלס קלור
אילנית (אלבום, 1974)

"**אילנית**" הוא אלבום האולפן החמישי של הזמרת הישראלית אילנית. את האלבום הוציאה לאור ביוני 1974 חברת התקליטים התקליט חיפה, כשנתיים לאחר הוצאת האלבום הקודם בעל אותו השם. נכללו בו מספר להיטים שדורגו במצעדי הפזמונים השבועיים בישראל, כמו "אבל המנגינה", "אי שם" ו"ללכת שבי אחרייך".

## על האלבום
בשנת 1973 לקחה אילנית הפסקה מהוצאת אלבומים חדשים, כיוון שנבחרה לייצג את ישראל באירוויזיון 1973, שהתקיים בעיר לוקמסמבורג. זו הייתה השתתפותה הראשונה של מדינת ישראל בתחרות הזמר של האירוויזיון, והשיר הנבחר היה "אי שם". הוא הגיע למקום הרביעי בתחרות, זכה להצלחה אדירה בישראל, ואף דורג במקום השני במצעד השנתי לשנת ה'תשל"ג.

לאחר מכן פורסם הסינגל "אבל המנגינה", שהגיע בשיאו למקום השלישי במצעד השבועי של רשת ג'. "ללכת שבי אחרייך" בהשתתפות שלישיית צבע טרי הוא שיר אהבה שנכתב לאחר המשבר המורלי-לאומי שנחלה מדינת ישראל לאחר מלחמת יום הכיפורים. הוא דורג במקום ה-24 במצעד השנתי. כמו כן, אילנית זכתה בפעם הרביעית ברציפות בתואר "זמרת השנה".

## ביקורות
בעיתון "מעריב" שיבחו את אילנית על הוצאת האלבום בביקורת שפורסמה ב-3 ביוני 1974. נכתב בביקורת: 

## רשימת השמעה

## הערות שוליים

קטגוריה:אלבומי אילנית
קטגוריה:אלבומים בעברית
## קישורים חיצוניים

קטגוריה:אלבומי חברת התקליט חיפה
אבל המנגינה

"**אבל המנגינה**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים התקליט חיפה, והוא נכלל כרצועה הראשונה באלבום אילנית.

## על השיר
"אבל המנגינה" נכתב והולחן על ידי אהוד מנור וקובי אשרת בהתאמה. ב-31 במרץ 1974 נכנס השיר למצעד הפזמונים השבועי של רשת ג' במקום ה-12. ב-29 באפריל עלה למקום השביעי – המיקום הגבוה ביותר אליו הגיע – שם שהה שבוע אחד בלבד. לבסוף, ב-13 במאי יצא השיר מהדירוג, לאחר שבעה שבועות צעידה רצופה.

## מיקומי שיא

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קובי אשרת
קטגוריה:שירים על מוזיקה
קטגוריה:סינגלים בהוצאת התקליט חיפה
להיטים לילדים

"**להיטים לילדים**" הוא אלבום האולפן השישי של הזמרת הישראלית אילנית, ואלבום הילדים הרביעי שלה. הוא יצא בשנת 1974 תחת חברת התקליטים הד ארצי בקטלוג BAN-14455 על גבי אריך-נגן. כלולים בו מספר להיטים של אילנית כחלק מהקריירה המשותפת שלה עם שלמה צח, כמו "בשנה הבאה" ו"אדון אבוקדו וגברת אבוקדה".

## רשימת השמעה

## הערות שוליים

## קישורים חיצוניים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
בריאות בכף ורדה

מצב ה**בריאות בכף ורדה** איננו מעולה, עקב כלכלתה הדלה של המדינה, ועם זאת הוא משופר בהשוואה למצב ברבות ממדינות אפריקה.

## היסטוריה
מאז קבלת עצמאותה ב-1975 השיגה המדינה התקדמות רבה בשיפור שירותי הרפואה ותוחלת החיים של האוכלוסייה. באותו מועד היו במדינה רק 13 רופאים, תוחלת החיים הממוצעת הייתה 56 שנה ותמותת התינוקות עמדה על 108 ל-1,000 לידות. מאז הוגדלה תשתית הבריאות והושם דגש על נגישות שוויונית של האוכלוסייה לשירותי בריאות. בשנת 2001 הייתה ההוצאה הממשלתית לבריאות לנפש 65 דולר בלבד, וב-2013 – 165 דולר.

החל משנת 2012 הונהגו במדינה כולה שירותי טלרפואה בעזרת סיוע כספי בינלאומי. שירותים אלו הגבירו את הנגישות לרפואת מומחים והקטינו את היקף הצורך בפינוי של חולים מהאיים הקטנים יותר לבתי חולים באיים הגדולים, וכן הגדילו את היכולת של עובדי הרפואה במדינה ללמוד מרחוק.

בשנת 2019 חיו 80% מהתושבים במרחק של חצי שעה ממתקן רפואי. באותה שנה היו בעשרת האיים המיושבים של המדינה שישה בתי חולים. נכון ל-2019 היו כל התושבים זכאים לסל בריאות בסיסי, הכולל רפואת היריון, רפואת חירום, טיפול מניעתי וקליני לאיידס, מלריה ושחפת. שירותים נוספים ניתנו תמורת תשלום נמוך. שירותי בריאות נוספים ניתנו לכ-40% מהאוכלוסייה על בסיס ביטוח לאומי לו זכאים מועסקים.

ממשלת כף ורדה מספקת לאזרחים אפשרות לקבל בחו"ל טיפולים רפואיים מסוימים שאינם זמינים במדינה, כמו טיפול שלישוני לסוגים מסוימים של סרטן. היא מממנת להם טיסה לפורטוגל ואת דמי הטיפול הרפואי שם. מדי שנה (נכון ל-2019) מקבלים 600 עד 700 איש שירותים אלו.

שיעור ידיעת קרוא וכתוב הגבוה יחסית בכף ורדה מסייע לממשלה בהפצה מהירה של מידע רפואי ובריאותי בציבור.

מאז פרוץ מגפת הקורונה ועד אפריל 2023 נמנו במדינה 63,260 מקרי הדבקה ו-413 נפטרים.

בינואר 2024 הצליחה כף ורדה למגר את מחלת המלריה, לאחר יישום תוכנית מניעתית בשיתוף ארגון הבריאות העולמי. במדינה לא דווח על אף מקרה של הידבקות במלריה במשך שלוש שנים.

## נתוני בריאות בסיסיים
הנתונים בסוגריים מציינים את שנת הנתון ודירוג בין מדינות העולם:
* תוחלת חיים עם הלידה: 74.02 שנים – 71.69 לגברים, 76.41 לנשים (2023) (145)
* שיעור התמותה השנתי: 5.77 ל-1,000 נפש (167)
* הוצאה על בריאות: 6% מהתמ"ג (2020)
* שיעור רופאים: 0.83 ל-1,000 נפש
* שיעור מיטות אשפוז: 2.1 ל-1,000 נפש
* תמותת תינוקות – 22.96 ל-1,000 לידות (2023) (69)
* תמותת יולדות – 42 ל-100,000 לידות חי (2020) (101)
* גישה משופרת למי שתייה: 96.7% מהאוכלוסייה – 100% באזורים עירוניים, 90% באזורים הכפריים (2020)
* גישה משופרת למתקני תברואה: 85.6% מהאוכלוסייה – 91.7% באזורים עירוניים, 73.3 באזורים הכפריים (2020)
* שכיחות הדבקה באיידס בקרב בני 15–49 – 0.6% מהאוכלוסייה (2021) (55)
* השמנת יתר בקרב מבוגרים – 11.8% (134)

## קישורים חיצוניים

* Cape Verde Factsheets of Health Statistics 2010
* Cabo Verde shows us the health care progress we want to see across Africa, באתר ארגון הבריאות העולמי, 2019

## הערות שוליים

כף ורדה
קטגוריה:כף ורדה
Little Girl

"**Little Girl**" (בעברית: "**יַלְדָּה קְטַנָּה**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הבכורה שלה,  (1985). הוא יצא לאור בשנת 1986, בהוצאת חברת התקליטים וירג'ין רקורדס, כסינגל השלישי והאחרון מתוך האלבום. הוא זכה להצלחה במדינות אירופה בדומה לקודמיו.

השיר הגיע למקום השלישי במצעד הסינגלים היווני.

## וידאו קליפ
הווידאו קליפ של השיר בוים על ידי מייק שטיבל וצולם בוונציה, איטליה בתחילת 1986. הוא מתחיל כאשר ניתן לראות את סנדרה מטיילת על פני קולומבריום, עוצרת מול פלקט של ילדה בשם אנג'לה ונציה שנפטרה בשנת 1797. הפלקט מעוטר בדיוקן של ילדה העוטה מסכה ונציאנית. סנדרה רואה את רוח הרפאים של אותה הילדה ליד תעלה ונרדפת על ידה. בהמשך, היא רואה את התמונה שלה ואת המסכה במסעדה, דוכן גלויות, חנות עתיקות ומקומות אחרים שהיא מבקרת בהם. כאשר רוח הרפאים של הילדה מופיעה בפניה שוב, היא עוקבת אחריה, אך זו מגיעה לחצר מבודדת שם היא מוצאת את עצמה מוקפת בקבוצת רוחות רפאים עוטות מסכות קרנבל. מבוהלת, הזמרת בורחת ובסצנה האחרונה נתקלת שוב בילדה הקטנה.

הקליפ נכלל באוספי ה-*[[VHS]]* של סנדרה  ו-, שיצאו ב-1987 ו-1992, בהתאמה, וכן ב-*The Complete History* משנת 2003.

## רשימת השמעה
* **תקליט 7 אינץ**'
: "Little Girl" – 3:11
: "Sisters and Brothers" – 3:23
* **[[תקליט 12 אינץ']]**
: "Little Girl" (גרסה מורחבת) – 5:09
: "Sisters and Brothers" – 3:23

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1985
קטגוריה:סינגלים מ-1986
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על ילדות
קטגוריה:סינגלים בהוצאת וירג'ין רקורדס
שירי משוררים לילדים

"**שירי משוררים לילדים**" הוא אלבום האולפן השביעי של הזמרת הישראלית אילנית, ואלבום הילדים החמישי שלה. הוא יצא בשנת 1974 תחת חברת התקליטים הד ארצי בקטלוג 99661 על גבי אריך-נגן. כל רצועות האלבום הן שירים שנכתבו על ידי משוררים יהודים וישראלים בלבד, דוגמת לאה גולדברג ובצלאל אלוני.

## רשימות רצועות

## קישורים חיצוניים

## הערות שוליים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
שירו שיר לשמש

"**שירו שיר לשמש**" הוא אלבום האולפן השמיני של הזמרת הישראלית אילנית. את האלבום הוציאה לאור בשנת 1974 חברת התקליטים הד ארצי בקטלוג BAN-14464 על גבי אריך-נגן. מתוך האלבומים פורסמו מגוון להיטים, דוגמת "חייך וחיי", שבוצע במקור על ידי בעז שרעבי, ו"אהבה אחת קטנה", שהגיע למקום ה-11 במצעד סוף השנה 1975.

## רשימת רצועות

## הערות שוליים

## קישורים חיצוניים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
אנטול (סדרת טלוויזיה)

**אנטול** (באנגלית: **Anatole**) היא סדרת הרפתקאות מונפשת צרפתית-קנדית-בריטית, אשר מבוססת על דמות בדיונית בעלת אותו שם שנוצרה על ידי איב טיטוס. הסדרה בוימה על ידי צ'ארלס בסטיאן, נכתבה על ידי אלן סמית'י (שם שמופיע שהיוצר אינו שלם עם התוצאה הסופית) והופקה על ידי .Valentine Productions s.a.r.l, Nelvana ו-STV Studios.

הסדרה שודרה בארצות הברית בערוץ CBS כחלק מרצועת השידור "CBS Kidshow", כאשר פרק הבכורה שודר ב-3 באוקטובר 1998 ופרק הסיום שודר ב-28 ביוני 1999. בישראל הסדרה שודרה בדיבוב עברי בערוץ הילדים בשנת 2000, ומאוחר יותר שודרה בשידורים חוזרים בערוץ לוגי. לסדרה הופקה עונה אחת הכוללת 26 פרקים באורך 22 דקות.

## תקציר העלילה
הסדרה מתרחשת בפריז ועוקבת אחר אנטול, העכבר הכי טוב בעיר שעובד כשומר לילה במפעל גבינות. בכל פרק אנטול עובר הרפתקאות חדשות יחד עם אשתו, חבריו וששת ילדיו.

## דמויות ומדבבים
הדיבוב העברי בוים על ידי אביטל דרור, והופק על ידי נטע בן צבי.

בנוסף דיבבו בדיבוב העברי בתור מדבבים קבועים מיכה מורים ועפרון אטקין, ובתור מדבבים אורחים יורם יוספסברג, ערן בוהם, סער בדישי ושמחה ברבירו.

## הפקה
סדרת הטלוויזיה מבוססת על אנטול, דמות בדיונית של עכבר שנוצרה על ידי איב טיטוס. הפקת הסדרה נעשתה על ידי .Valentine Productions s.a.r.l, Nelvana ו-STV Studios. הסדרה הוכרזה לראשונה בינואר 1998, כאשר נאמר שהיא תשודר בארצות הברית בערוץ CBS שהחליט לחזור לשדר סדרות מונפשת כחלק מלוח השידורים שלו בשבת בבוקר. ביולי 1998 נאמר שהסדרה תחל את שידוריה ב-19 בספטמבר, אך לבסוף תאריך הבכורה הוזז ל-3 באוקטובר. הסדרה שודרה כחלק מרצועת השידור "CBS Kidshow", כאשר היא הסתיימה לאחר עונה אחת ו-26 פרקים באורך 22 דקות ב-28 ביוני 1999.

## קישורים חיצוניים

* 

## הערות שוליים

קטגוריה:CBS: תוכניות וסדרות
קטגוריה:סדרות הנפשה בריטיות
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות הרפתקאות קנדיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה המבוססות על ספרים
קטגוריה:סדרות טלוויזיה צרפתיות לילדים
קטגוריה:סדרות טלוויזיה קנדיות לילדים
קטגוריה:עכברים בתרבות
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
קטגוריה:פריז בסיפורת
קטגוריה:תוכניות טלוויזיה באנגלית
שירו שיר לשמש (שיר)

"**שירו שיר לשמש**" הוא סינגל שהוקלט על ידי הזמרת הישראלית אילנית. את השיר הוציאה לאור ב-1974 חברת התקליטים הד ארצי, והוא נכלל כרצועה הראשונה והמובילה באלבום בעל אותו שם.

## על השיר
את השיר כתבו והלחינו דודו ברק ונורית הירש. לאחר שייצגה אילנית את ישראל בהשתתפותה הראשונה בתחרות הזמר של האירוויזיון טסה ליפן, הידועה בכינוי "ארץ השמש העולה", להתחרות בפסטיבל בין-לאומי למוזיקה. היא הגיעה למקום השני. ב-14 בנובמבר 1974 נכנס לראשונה למצעד הפזמונים השבועי של רשת ג' במקום ה-13. ב-12 בדצמבר עלה למקום הראשון, שם שהה שבועיים רצופים. לבסוף, ב-30 בינואר יצא מהדירוג לאחר אחד-עשר שבועות צעידה רצופה.

## מיקומי שיא

## קישורים חיצוניים
* 
* 

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נורית הירש
קטגוריה:שירים על השמש
קטגוריה:סינגלים שהגיעו למקום הראשון בישראל

קטגוריה:סינגלים בהוצאת הד ארצי
עיר אחרת

"**עיר אחרת**" הוא סינגל שהוקלט על ידי הזמרת הישראלית אילנית. את השיר הוציאה לאור ב-1974 חברת התקליטים הד ארצי, והוא נכלל כרצועה השנייה באלבום שירו שיר לשמש.

## על השיר
"עיר אחרת" נכתב, הולחן ועובד על ידי חיים קינן, שייקה פייקוב ואלדד שרים בהתאמה. הוא מחולק לשלושה בתים, כאשר בין כל אחד מבוצע הפזמון, שאורכו עומד על שתי שורות זהות. כל בית מספר על צד אחר של העיר בה מתגוררת: הצד החדש, הישן וה"ללא תכלית". ב-22 במאי 1975 נכנס לראשונה למצעד הפזמונים השבועי של רשת ג' במקום ה-14. ב-10 ביולי עלה למקום הראשון, שם שהה שבועיים רצופים. לבסוף, ב-7 באוגוסט יצא מהדירוג לאחר אחד-עשר שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי 1974
קטגוריה:סינגלים מ-1975
קטגוריה:שירי אילנית
קטגוריה:שירים בעברית
קטגוריה:שירים שהולחנו על ידי שייקה פייקוב
קטגוריה:סינגלים שהגיעו למקום הראשון בישראל

קטגוריה:סינגלים בהוצאת הד ארצי
ראיית מנהרה

**ראיית מנהרה** (גם: ראיית צינור, באנגלית: **Tunnel vision**) היא אובדן  עם שימור הראייה המרכזית, וכתוצאה מכך שדה ראייה מצטמצם לכדי עיגול קטן דמוי מנהרה.

במדינת ישראל, אדם בעל ראיית מנהרה ששדות הראייה שלו 20 מעלות ומטה מוגדר כעיוור על פי חוק (Legally Blind).

## גורמים
בין הגורמים לראיית מנהרה:
* רטיניטיס פיגמנטוזה, מחלת ניוון רשתית.
* גלאוקומה, מחלה של העין.
* איבוד דם (היפובולמיה).
* צריכת אלכוהול.
* תרופות פסיכואקטיביות.
* תרופות ממריצות המשחררות ו/או מונעות ספיגה חוזרת של דופמין ונוראפינפרין, בפרט אמפטמינים.
* פחד או מצוקה קיצוניים, לרוב בהקשר של התקף חרדה.
* התרגשות קיצונית הגורמת לעלייה באדרנלין.
* מחלת גבהים, היפוקסיה במטוסי נוסעים.
* גידולי יותרת המוח.
* חשיפה ממושכת לאוויר המזוהם בנוזלים הידראוליים.
* קטרקט חמור, הגורם להסרה של רוב שדה הראייה.
* מיגרנה.
* הרעלת כספית.
* מחסור בשינה.

## מכשירים אופטיים
משקפות, טלסקופים ומיקרוסקופים גורמים לחוויה של ראיית מנהרה בשל העיצוב של הרכיבים האופטיים.

## ראו גם
* תסמונת ראיית מחשב

## קישורים חיצוניים

* ראיית מנהרה, באתר infomed
* ראיית מנהרה, באתר uclahealth

## הערות שוליים

קטגוריה:עיוורון
קטגוריה:ראייה
ברנדון ג'ונסון

**ברנדון ג'ונסון** (באנגלית: **Brandon Johnson**, נולד ב-27 במרץ 1976) הוא איש חינוך ופוליטיקאי מארצות הברית, המכהן כראש עיירית שיקגו החל ממאי 2023. משנת 2018 שימש כחבר במועצת עיריית שיקגו.

ג'ונסון חבר במפלגה הדמוקרטית, ונחשב לפרוגרסיבי בדעותיו.

## קורות חיים
ג'ונסון נולד ב, למשפחה בת 9 ילדים. התחתן בגיל 22. השלים תואר ראשון בניהול משאבי אנוש וטיפול בנוער ב, ותואר שני בהוראה באוניברסיטת אורורה.

## קריירה פוליטית
ג'ונסון עבד כמורה למדעי החברה בבתי ספר בשיקגו, והחל לפעול באיגוד המורים של שיקגו בשנת 2011. נטל חלק בארגון שביתת מורים בשיקגו בשנת 2012, ולאחר מכן היה פעיל בבחירות המקומיות.

בשנת 2018 נבחר למועצת העיר, כאחד מנציגי מחוז קוק, והוביל מספר שינויי חקיקה בתחומי הדיור והחינוך. בשנת 2022 נבחר לכהונה נוספת.

באוגוסט 2019 תמך ג'ונסון באליזבת וורן בבחירות המקדימות במפלגה הדמוקרטית.

הוא התמודד בבחירות לראשות עיריית שיקגו בשנת 2023. במסע הבחירות הדגיש את הנושאים הבאים:
* הגדלת מימון ומשאבים לבתי ספר ציבוריים
* מענה לא-משטרתי לבעיות של ביטחון אישי וציבורי
* מיסוי מקרקעין למימון הטיפול בחסרי בית
* גידול של מיליארד דולר בהכנסות ממיסים, באמצעות מיסים מוגדלים על חברות תעופה, עסקאות פיננסיות, עסקאות נדל"ן גבוהות ובתי מלון.

כמו כן הביע התנגדות נחרצת להפרטה של שירותים ציבוריים.

ב-28 בפברואר זכה במקום השני בסיבוב הראשון, ועלה לסיבוב שני של הבחירות, מול פול ולאס . ב-4 באפריל זכה בסיבוב השני, ונבחר לראשות עיריית שיקגו, במקום לורי לייטפוט. ג'ונסון נכנס לתפקידו ב-15 במאי.

סקרים מצאו שרוב המצביעים לג'ונסון נמנו בשכונות בעלות רוב שחור בחלק הדרומי והמערבי של העיר, וכן במספר שכונות של לבנים ושל היספנים בצפון-מערב העיר.

## חיים אישיים
ג'ונסון מתגורר בשכונת , במערב שיקגו. נשוי לסטייסי, ולהם שלושה ילדים.

## קישורים חיצוניים

## הערות שוליים

קטגוריה:חברי המפלגה הדמוקרטית (ארצות הברית)
קטגוריה:אמריקאים שנולדו ב-1976
קנת באוארסוקס

**קנת באוארסוקס** (בשם מלא באנגלית: **Kenneth Dwane "Sox" Bowersox**; נולד ב-14 בנובמבר 1956, פורטסמות') הוא טייס קרב ואסטרונאוט לשעבר בתוכנית מעבורות החלל של נאס"א.

## קורות חיים
קנת באוארסוקס נולד בפורטסמות' וגדל בקליפורניה. לאחר סיום לימודי בית ספר הוא למד באקדמיה הימית של ארצות הברית אותה סיים בשנת 1978 עם תואר בהנדסת אווירונאוטיקה. לאחר סיום הלימודים קנת באוארסוקס סיים קורס טיס. בשנת 1979 הוא סיים לימודי תואר שני בהנדסת מכונות באוניברסיטת קולומביה. באוארסוקס קיבל הסמכה של טייס ניסוי והיה טייס ניסוי של מטוסים "ווט A-7 קורסייר II" ו-"מקדונל דאגלס F/A-18 הורנט".

## שירות בתחום החלל
בשנת 1987 באוארסוקס התקבל ליחידת האסטרונאוטים של נאס"א. הוא היה חבר בצוות קרקע של מספר משימות. בשנת 1992 הוא השתתף במשימת STS-50 כטייס של מעבורת החלל קולומביה (ריצ'רד ריצ'רדס) היה מפקד צוות. המטרה העיקרית של הטיסה הייתה מחקר בתחום חוסר כבידה. במשימת STS-61 באוקטובר 1993 הוא היה טייס מעבורת החלל אנדוור (ריצ'רד קובי היה מפקד צוות). צוות ביצע עבודות תחזוקה של טלסקופ החלל האבל. בשנת 1995 הוא טס כמפקד צוות על סיפון מעבורת החלל קולומביה במשימה STS-73. במהלך הטיסה בוצעו מחקרים בתחום חוסר כבידה. במשימת STS-82 בתחילת 1997 הוא היה מפקד מעבורת החלל דיסקברי. צוות ביצע עבודות תחזוקה של טלסקופ החלל האבל.
### משלחת קבועה מס' 6 לתחנת החלל הבין-לאומית
בשנת 2002 בטיסת STS-113 (ג'ים ות'רבי היה מפקד טיסה) באוארסוקס הגיע לתחנת החלל הבין-לאומית והיה מפקד משלחת מס' 6 לתחנת החלל הבין-לאומית. המשלחת כללה גם ניקולאי בודארין מרוסיה ודונלד פטיט מארצות הברית. הצוות היה מתוכנן לפעול בתחנת החלל במשך 4 חודשים. ב-2 בדצמבר 2002 משלחת מס' 5 בפיקוד של ולרי קורזון עזבה את תחנת החלל ומשלחת מס' 6 החלה לפעול לפי תוכנית.

ב-15 בינואר 2003 באוראסוקס ופטיט ביצעו פעילות חוץ רכבית. המטרה הייתה להכין לשימוש חלק חדש של תחנת החלל - P1. הפעילות הסתיימה לאחר כ-7 שעות.

ב-1 בפברואר 2003 התרחש אסון קולומביה. כתוצאה מכך הופסקו טיסות של מעבורות חלל וסוכם על הארכת שהות המשלחת בתחנות החלל עד ל-מאי 2003.

ב-4 בפברואר לתחנת החלל הגיע חללית מסע פרוגרס M-47 עם ציוד ומצרכים לצוות התחנה.

ב-8 באפריל 2003 באוראסוקס ופטיט ביצעו פעילות חוץ רכבית נוספת. המטרה הייתה להמשיך הכנות להפעלת חלק P1 ולשנות חיבורים של כבלי פיקוד לחלקים S0 ו-P1. הפעילות הסתיימה לאחר כ-7 שעות.

ב-28 באפריל לתחנת החלל הגיע חללית סויוז TMA-2 עם משלחת מס' 7 בפיקוד יורי מלנצ'נקו. לאחר העברת שליטה על תחנת החלל צוות חדש, חברי משלחת קבועה מס' 6 נכנסו לחללית סויוז TMA-2 וחזרו לכדור הארץ לאחר כ-160 ימי פעילות בחלל. בגלל בעיה טכנית הנחיתה בוצע כ-400 ק"מ מאתר המתוכנן.

במהלך שהות בתחנה בוצעו 15 ניסויים בתחומים שונים.

## לאחר פרישה מנאס"א
בשנת 2006 באוארסוקס פרש מנאס"א. הוא מונה לתפקיד ניהולי בSpaceX ופרש ממנה בשנת 2011.

בשנת 2019 הוא חזר לנאס"א ומונה לתפקיד ניהולי.

## קישורים חיצוניים

* 
* ביוגרפיה
* תיאור פעילות משלחת 6 בתחנת החלל הבין לאומית

קטגוריה:אסטרונאוטים אמריקאים
קטגוריה:הלכי חלל אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת קולומביה
קטגוריה:עובדי נאס"א
קטגוריה:אמריקאים שנולדו ב-1956
קטגוריה:אנשי צוות תחנת החלל הבין-לאומית
הוועד לסיוע לשעת חירום

**הוועד לסיוע לשעת חירום** (באנגלית: **Emergency Rescue Committee** ראשי תיבות: **ERC**) היה ארגון סיוע לפליטים שנרדפו וברחו מהמשטר הנאצי בצרפת הכבושה בין השנים 1940–1942. הצלתם של אינטלקטואלים ואמנים אירופיים רבים אורגנה על ידי העיתונאי האמריקאי וריאן פריי. לאחר מעצרו וגירושו של פריי ממרסיי, הארגון היה מעורב בהקמת ועדת ההצלה הבינלאומית.

## הקמה, פעילות
הארגון נוסד בניו יורק ביוני 1940 על ידי המהגרים האוסטרים קארל פרנק (מאוחר יותר שינה את שמו לפול האגן) וג'וזף באטינגר בתמיכת תומאס ואריקה מאן. הסיבה לכך הייתה התבוסה הצבאית הקודמת של צרפת לוורמאכט. בהפסקת שביתת הנשק שנכפתה ב-22 ביוני 1940 נאלצה צרפת להסגיר כל אדם שהתבקש על ידי השלטונות הגרמניים. הדבר העמיד את המהגרים הפוליטיים ויהודים מגרמניה ומאוסטריה במיוחד בסיכון להיקלע לציפורני הגסטפו והאס אס.

מאז היווסדו ועד לכיבושה המוחלט של צרפת על ידי גרמניה הנאצית בסוף 1942, הארגון סייע למתנגדים האינטלקטואלים לנאציזם לברוח לארצות הברית. רוב המהגרים נכלאו והצטופפו יחדיו במחנות מאובזרים כשהמלחמה החלה, וחששו ממעבר למחנות ריכוז, מעינויים וממוות.

העיתונאי וריאן פריי נשלח למרסיי על ידי ועד הסיוע וההצלה, שם גייס צוות הכולל את מרים דבנפורט, מרי ג'יין גולד וכמה מאלה המאוימים ברדיפה בעצמם, כמו הסופר הנס זאהל והכלכלן אלברט הירשמן. עבודתם נעה בין מתן תמיכה חומרית לארגון בריחה, באמצעים חוקיים ובלתי חוקיים. היה צריך להשיג ניירות וויזה, לקנות מקומות עגינה ולארגן מסלולים סודיים מעבר לגבול הספרדי.

אישים רבים חבים את חייהם לארגון ולפריי: בסך הכל ניצלו יותר מ-2,000 איש. ולטר בנימין, שהוברח על ידי פריי והוועד לסיוע לשעת חירום, שם קץ לחייו בספרד מחשש שיישלח חזרה לצרפת.

## מסעה של "קפטן פול למרל"
ב-19 במרץ 1941 הפליגה הספינה *Capitaine Paul Lemerle* , שנשכרה על ידי הארגון, ממרסיי למרטיניק. הייתה זו ספינת משא שייעודה הוסב להבאת הפליטים האירופים למקום מבטחים. על הסיפון הייתה בעיקר קבוצה של מהגרים שקיבלו אשרות ביקור אמריקאיות חתומות על ידי נשיא ארצות הברית פרנקלין ד' רוזוולט. אחת הנוסעות הבולטות הייתה אנה זגרס, שעבדה על טיוטות הרומן טרנזיט במהלך המעבר למקום מבטחים.

אומרים שקברניט הספינה הזהיר את הנוסעים ש"מרטיניק היא חרפתה של צרפת", ולכן הפליטים נכלאו במחנה *פואנט רוז* מיד עם הגעתם, ורק בעלי דרכונים צרפתיים הורשו לחצות את מפרץ פור-דה-פראנס לכמה שעות. חלק מהנוסעים יכלו אז להמשיך בנסיעה מפור-דה-פראנס. משם המשיכו על סיפון האונייה *Duc D'Aumale* לארצות הברית, והגיעו ב-21 במאי 1941 לניו יורק.

## אנשים שניצלו על ידי הוועד לסיוע לשעת חירום (רשימה חלקית)

## ספרות אודות הארגון

## קולנוע וטלוויזיה
* 2023: אל מעבר האוקיינוס, מיני סדרת טלוויזיה בהפקת נטפליקס המבוססת על הרומן *The Flight Portfolio* מאת ג'ולי אורינגר, בכיכובם של קורי מייקל סמית' בתור וריאן פריי וגיליאן ג'ייקובס בתור מרי ג'יין גולד.

## קישורים חיצוניים

## הערות שוליים

קטגוריה:מתנגדים גרמנים למשטר הנאצי
קטגוריה:סיוע בין-לאומי
קטגוריה:מצילים בשואה: צרפת
קטגוריה:צרפת במלחמת העולם השנייה
מומתאז שאנטי

**מומתאז שאנטי** (28 במאי 1926 - 19 באוקטובר 1994) הייתה כוכבת קולנוע פופולרית מאוד בשנות ה-40 בקולנוע ההודי, וסרטה קיסמט (1943) נחשב לאחד הלהיטים הגדולים ביותר של הקולנוע ההינדי.

## חיים מוקדמים
מומתאז נולדה בשנת 1926 בדינגה, במחוז גוג'ראט במדינת פנג'אב בהודו הבריטית למשפחה מוסלמית פנג'בית. אמה של מומתאז נפטרה כשהייתה צעירה מאוד ודודתה טיפלה בה. דודה של מומתאז עודד אותה ללמוד שירה וריקוד. ולאחר מכן היא נסעה לכלכותה ועבדה בסוני קומהראן ב-1937.

## קריירה
[ממוזער| מומטז שאנטי עם [אשוק קומאר בסרט קיסמט (1943)]]
שאנטי החלה את הקריירה שלה בתחילת שנות השלושים בלאהור, בעבודה בתיאטרון מקומי. היא קיבלה תפקיד בסרט הפנג'בי מאנגטי (1942) והחלה להתפרסם בבומביי. עם הצלחתם של הסרטים בסנט (1942) וקיסמט (1943), בהם גילמה את תפקיד הנערה הנכה מול אשוק קומאר, הפכה שאנטי לאחת השחקניות הבכירות של הסרטים המדברים בבומביי. היא גם שיחקה את התפקיד הנשי בג'אר קי עיזאת (1948) בתור אשתו הסובלת של דיליפ קומאר. כמו שחקניות רבות בתקופתה, סגנון המשחק שלה היה מאוד תיאטרלי.
טקסט=|ממוזער| שאנטי בבסנט (1942)
קיסמט היה הלהיט הגדול ביותר בקריירה שלה. הסרט בכיכובם שלה ושל אשוק קומאר שבר את כל השיאים הקודמים בכל הקשור להכנסות בקופות. הוא רץ במשך שלוש שנים בקולנוע רוקסי של קולקטה. שיא זה נשבר 32 שנים מאוחר יותר על ידי "שוליי".

## חיים אישיים
באמצע שנות החמישים, לאחר חלוקת הודו, היא היגרה לפקיסטן יחד עם בעלה וואלי-סאהב. סאהב, שהתחיל את הקריירה שלו כסופר בתחילת שנות השלושים בלאהור, נהג לכתוב שירים וסיפורים ומאוחר יותר הפך לבמאי. בפקיסטן, בזמן שמומתאז שאנטי פרשה כדי להיות עקרת בית, סהאב ביים סרטים כגון גודי גודה ב-1956 ואחר כך את לוקאן מוטי וסוני קומרן. אף אחד מסרטיו לא הצליח בקופות. סאהב מת מאי ספיקת לב בשנת 1977. בנם זפאר איקבל הנו יוצר של סרטים תיעודיים, שעבד בעבר כמפיק במשרד המידע והשידור, של ממשלת פקיסטן.

מומתאז שאנטי נפטרה בלאהור, פקיסטן ב-19 באוקטובר 1994.

## פילמוגרפיה
### בקולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה הודיות
קטגוריה:נשים פקיסטניות
קטגוריה:שחקניות קולנוע וטלוויזיה פקיסטניות
קטגוריה:ילידות 1926
קטגוריה:הודים שנולדו ב-1926
קטגוריה:נפטרות ב-1994
קטגוריה:נפטרים ב-1994
Hi! Hi! Hi!

"****" (בעברית: "**הַי! הַי! הַי!**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השני שלה,  (1986). הוא יצא לאור בספטמבר 1986, בהוצאת חברת התקליטים וירג'ין רקורדס, כסינגל השני מתוך האלבום. הוא זכה להצלחה במדינות אירופה בדומה לקודמיו.

השיר הגיע למקום השני במצעד הסינגלים היווני.

## רקע והצלחה
"" הופץ כסינגל השני מתוך אלבום האולפן השני של סנדרה, *[[Mirrors (אלבום)|Mirrors]]*, בסתיו 1986 במטרה לעזור בקידום המסחרי שלו ברחבי העולם. הוא זכה להצלחה מסחרית בין-לאומית, והגיע לעשירייה הפותחת בגרמניה, ולעשרים העליונים באוסטריה, צרפת ושווייץ. הוא גם הגיע בשיאו למקום האחד-עשר במצעד האוסטרי, ובגרמניה למקום ה-12.

את הווידאו קליפ הרשמי של "" ביים דורו (רודי דולזל והנס רוסאכר). הקליפ נכלל באוספי ה-*[[VHS]]* של סנדרה  ו-, שיצאו ב-1987 וב-1992, בהתאמה, וכן ב-*The Complete History* משנת 2003. רמיקס חדש לשיר נכלל ברטרוספקטיבה של סנדרה מ-2006, *[[Reflections]]*.

## רשימת השמעה
* **תקליט 7 אינץ**'
: "" – 3:31
: "You'll Be Mine" – 4:33
* **[[תקליט 12 אינץ']]**
: "" (גרסה מורחבת) – 3:31
: "You'll Be Mine" – 4:33
: "" – 3:31

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1986
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:סינגלים בהוצאת וירג'ין רקורדס
Loreen

"**Loreen**" (בעברית: "**לוֹרִין**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השני שלה,  (1986). הוא יצא לאור בנובמבר 1986, בהוצאת חברת התקליטים וירג'ין רקורדס, כסינגל השלישי מתוך האלבום. הוא זכה להצלחה במדינות אירופה בדומה לקודמיו.

השיר הגיע למקום הרביעי במצעד הסינגלים השוודי.

## רקע והצלחה
השיר נכתב על ידי פרנק פיטרסון, מיכאל קרצו וקלאוס הירשבורגר, והופק על ידי קרצו וארמנד וולקר. הוא הופץ בנובמבר 1986 כסינגל השלישי מתוך אלבום האולפן השני של סנדרה *[[Mirrors (אלבום)|Mirrors]]*. התוכן של גרסאות ה-7" וה-12" זהים, כאשר "Loreen" הוא הסינגל היחיד של סנדרה משנות השמונים או התשעים שחסרה לו גרסה מורחבת.

את הווידאו קליפ הרשמי של השיר ביים דורו (רודי דולזל והנס רוסאכר). הקליפ נכלל באוספי ה-*[[VHS]]* של סנדרה  ו-, שיצאו ב-1987 וב-1992, בהתאמה, וכן ב-*The Complete History* משנת 2003.

## רשימת השמעה
* **תקליטור 7 אינץ**'
: "Loreen" – 4:17
: "" – 4:49
* **תקליטור 12 אינץ**'
: "Loreen" – 4:17
: "" – 4:49

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1986
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:סינגלים בהוצאת וירג'ין רקורדס
עוגיות יין

**עוגיות יין** נאפות מקמח מחמשת מיני דגן שעורבב ב"מי פירות", ולכן לא נחשבות לחמץ על פי פוסקים מסוימים.

ככלל קמח מחמשת מיני דגן שהתערבב במים במשך למעלה מ-18 דקות, מבלי שלשו אותו, נחשב חמץ. לעומת זאת, אם עורבב הקמח במי פירות הבצק אינו נחשב חמץ, גם אם הוא תופח וטעמו כטעם בצק חמץ. לצורך זה "מי פירות" כוללים: יין, דבש, שמן, חלב, מיץ פירות טבעי ועל פי פוסקים מסוימים גם ביצים.

בצק שהוכן בדרך זאת יכול לשמש להכנת מצה עשירה ובכלל זה גם עוגיות יין.

עוגיות יין מסחריות נמכרות תחת השמות עוגיות פפושדו, עוגיות גטניו, עוגיות יין, או עוגיות מצה עשירה ונושאות חותמת "כשר לפסח" של גופים שונים. עוגיות יין מסחריות עשויות מקמח כשר לפסח ויין או מיץ ענבים.

עוגיות יין ביתיות עשויות להכיל קמח רגיל, קמח מצה או קמח תפוחי אדמה ותוספות שונות כגון פתיתי קוקוס, שקדים טחונים, אגוזים ואף ביצים.

## ראו גם
המטבח היהודי

המטבח היהודי בפסח

## הערות שוליים

קטגוריה:מאכלי פסח
קטגוריה:המטבח היהודי: קינוחים
נמל התעופה הבין-לאומי נלסון מנדלה

**נמל התעופה הבין-לאומי נלסון מנדלה** (בפורטוגזית: **Aeroporto Internacional Nelson Mandela**) הידוע גם בשם **נמל התעופה הבין-לאומי פראיה**, הוא נמל התעופה של האי סנטיאגו בכף ורדה. הנמל נפתח באוקטובר 2005, והוא החליף את נמל התעופה הבין-לאומי הישן פרנסיסקו מנדס. הנמל ממוקם כ-3 ק"מ צפונית מזרחית למרכז העיר פראיה בחלק הדרום מזרחי של האי סנטיאגו.

## היסטוריה
הטיסה הראשונה הייתה ב-6 באוקטובר 2005 מסאל. על אף שהנמל משרת את עיר הבירה והעיר הגדולה ביותר, פראיה, וכן את האי סנטיאגו, נמל התעופה הבין-לאומי העמוס ביותר של כף ורדה הוא נמל התעופה הבין-לאומי אמילקר קברל הממוקם באי הקטן יותר סאל.

בינואר 2012 הכריזה של ממשלת כף ורדה כי שמו של נמל התעופה הבין-לאומי פראיה שונה על שם נשיא דרום אפריקה לשעבר נלסון מנדלה.

## סטטיסטיקה

## קישורים חיצוניים
* 

## הערות שוליים
קטגוריה:אפריקה: שדות תעופה על שם אישים

קטגוריה:כף ורדה: שדות תעופה
קטגוריה:נלסון מנדלה
כשקיבלו את התורה

"**כשקיבלו את התורה**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים הד ארצי, והוא נכלל כרצועה השביעית באלבומה שירו שיר לשמש.

## על השיר
"כשקיבלו את התורה" נכתב והולחן על ידי לאה נאור ונורית הירש, שעבדה עם אילנית ביצירות עבר, דוגמת "אי שם", "ושוב אתכם", "חמסין בגן חיות", "יחד לתמיד", "ללכת שבי אחרייך" ו"רינגולי". השיר מדבר על הסיפור המקראי של מעמד הר סיני, בו עם ישראל קיבל את תורת אלוהים מידי משה. ב-9 בספטמבר 1974 נכנס לראשונה למצעד הפזמונים השבועי של רשת ג' במקום ה-16. ב-4 בנובמבר עלה למקום השני – המיקום הגבוה ביותר אליו הגיע. לבסוף, ב-2 בדצמבר יצא מהדירוג, לאחר תשעה שבועות צעידה רצופה.

## מיקומי שיא

## קישורים חיצוניים
* 

## הערות שוליים

קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי לאה נאור
קטגוריה:שירים שהולחנו על ידי נורית הירש
קטגוריה:שירים המבוססים על התנ"ך
קטגוריה:סינגלים בהוצאת הד ארצי
הדיפלומטית

**הדיפלומטית** (באנגלית: **The Diplomat**) היא סדרת טלוויזיה אמריקאית שיצרה דבורה קאהן . הסדרה הוקרנה בבכורה בנטפליקס ב-20 באפריל 2023.

הסדרה חודשה על ידי נטפליקס לעונה שלישית שבועיים לפני שהעונה השנייה שוחררה. במאי 2025 נטפליקס חידשה את הסדרה לעונה רביעית.

## עלילה
הסדרה מתמקדת בקייט ויילר (קרי ראסל), שגרירת ארצות הברית החדשה בבריטניה, שצריכה לנטרל משברים בינלאומיים, לכרות בריתות אסטרטגיות בלונדון ולהסתגל למקומה החדש באור הזרקורים, תוך שהיא מנסה לשרוד את נישואיה עם בעלה האל ויילר (רופוס סוול) שגם הוא דיפלומט.

## צוות השחקנים והדמויות
* **קייט ויילר** (קרי ראסל) – שגרירת ארצות הברית בבריטניה, מועמדת ללא ידיעתה לתפקיד סגנית הנשיא של ארצות הברית. אשתו של האל.
* **האל ויילר** (רופוס סוול) – בעלה של קייט, שגריר לשעבר.
* **אידרה פארק** (עלי אהן) – ראש תחנת ה-CIA בלונדון, אנגליה. בת זוגו של סטיוארט.
* **אוסטין דניסון** (דייוויד גיאסי) – שר החוץ הבריטי.
* **סטיוארט הייפורד** (אטו אסנדו) – ראש הסגל של שגרירות ארצות הברית בבריטניה. בן זוגה של אידרה.
* **ניקול טרוברידג**' (רורי קיניר) – ראש ממשלת הממלכה המאוחדת.
* **גרייס פן** (אליסון ג'ני) (עונות 2–הווה) – סגנית נשיא ארצות הברית.
* **מיגל גאנון** (מיגל סנדובל) – מזכיר המדינה של ארצות הברית. שואף לצאת בקמפיין פוליטי ולרוץ לנשיאות ארצות הברית.
* **בילי אפיה** (ננה מנשה) – ראש סגל הבית הלבן.
* **ויליאם רייבורן** (מייקל מקין) (עונות 1–2) – נשיא ארצות הברית.
* **אליסה** (פרל מאקי) – העוזרת האישית של קייט.
* **מרגרט רוילין** (סיליה אימרי) – פוליטיקאית ידועה לשמצה במפלגה השמרנית, יועצת צללים של טרוברידג'.
* **פרנסס מנינג** (פני דאוני) – מנהלת משק הבית של קייט.
* **רוני** (ג'ס צ'נליאו) (עונה 1) – עובדת בשגרירות ארצות הברית בבריטניה.

## סקירת הסדרה

## הפקה
בינואר 2022, פורסם שנטפליקס נתנה אישור להפקתה של הסדרה "הדיפלומטית" שנוצרה על ידי דברה קאהן. ב-14 במאי 2025 נטפליקס חידשה את הסדרה לעונה רביעית.

### ליהוק
בפברואר 2022, פורסם שקרי ראסל תשחק בתפקיד ראשי בסדרה ותגלם את הדיפלומטית, קייט ויילר. במרץ פורסם כי עלי אהן ורופוס סוול לוהקו לתפקידים בסדרה. באפריל 2022 לוהקו דייוויד גיאסי, אטו אסנדו, רורי קיניר, מיגל סנדובל, ננה מנשה, מייקל מקין, סיליה אימרי ופני דאוני.

## פרסים ומועמדויות

## קישורים חיצוניים

* 
* 
* 

## הערות שוליים

קטגוריה:תוכניות טלוויזיה שמתרחשות בלונדון
קטגוריה:סדרות מתח אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023
אם ייפול הכוכב שלי

"**אם ייפול הכוכב שלי**" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים הד ארצי, והוא נכלל כרצועה החמישית באלבומה שירו שיר לשמש.

## על השיר
את השיר כתב, הלחין ועיבד יאיר רוזנבלום בעקבות מלחמת יום הכיפורים. 

הוא התחרה בפסטיבל הזמר והפזמון 1974, והגיע למקום השני (אחרי הבלדה על ברוך ג'מילי). רוזנבלום, שהלחין שני שירים עבור התחרות, התערב עם חברו כי אם יכתוב שיר עבור אילנית, ותהינה בו שורות חוזרות שוב ושוב, הוא יזכה באחד משלושת המקומות הראשונים. את אילנית ליוו באירוע עוזי חיטמן ויגאל חרד. ב-6 במאי 1974 נכנס לראשונה למצעד הפזמונים השבועי של רשת ג' במקום השישי. ב-3 ביוני עלה למקום השני –המיקום הגבוה ביותר אליו הגיע. לבסוף, ב-15 ביולי יצא מהדירוג לאחר תשעה שבועות צעידה רצופה.

## מיקומי שיא

## קישורים חיצוניים
* 

## הערות שוליים

קטגוריה:שירי אילנית
קטגוריה:שירי פסטיבל הזמר והפזמון 1974
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:סינגלים בהוצאת הד ארצי
אהבה אחת קטנה

"**אהבה אחת קטנה**" הוא סינגל שהוקלט על ידי הזמרת הישראלית אילנית, כאשר הוא נכתב והולחן על ידי רחל שפירא ונורית הירש. את השיר הוציאה לאור בשנת 1974 חברת התקליטים הד ארצי, והוא נכלל כרצועה השמינית באלבומה של הזמרת "שירו שיר לשמש". ב-12 בפברואר 1975 הוצג כמועמד לכניסה למצעד הפזמונים העבריים השבועי. בשבוע שלאחר מכן נכנס למצעד במקום ה-21. ב-23 באפריל עלה למקום השני – המיקום הגבוה ביותר אליו הגיע. לבסוף, ב-27 במאי יצא מהדירוג לאחר שנים-עשר שבועות צעידה רצופה. במצעד השנתי דורג במקום ה-11 – שירה היחידי של אילנית בדירוג. עם זאת, היא עדיין קיבלה את תואר "זמרת השנה" בפעם החמישית ברציפות.

## מיקומי שיא

## קישורים חיצוניים
* 
* 

## הערות שוליים

קטגוריה:שירי 1974
קטגוריה:סינגלים מ-1975
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי נורית הירש
קטגוריה:שירי אהבה
קטגוריה:סינגלים בהוצאת הד ארצי
בואו ונשיר ביחד

"**בואו ונשיר ביחד**" הוא אלבום האולפן התשיעי של הזמרת הישראלית אילנית. את האלבום הוציאה לאור בשנת 1975 חברת התקליטים התקליט חיפה, זאת לאחר שאלבומה הקודם, שירו שיר לשמש, יצא תחת הד ארצי. רוב שירי האלבום מיועדים לילדים, כמו "בשנה הבאה" ו"אחותי הקטנה".

## רשימת רצועות

## הערות שוליים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת התקליט חיפה
פלורידה (SSGN-728)

**פלורידה** (**SSBN-728/SSGN-728;** באנגלית: **USS Florida**), היא צוללת גרעינית מסדרת אוהיו בצי השישי של צי ארצות הברית והיא נקראת על שם מדינת פלורידה. בסיס נמל הבית של USS פלורידה הוא בסיס הצוללות קינגס ביי.

## בנייה
החוזה לבנייתה הוענק לחטיבת כלי השיט החשמליים של ג'נרל דיינמיקס בגרוטון, קונטיקט, ב-28 בפברואר 1975 והשדרית שלה הונחה ביום המאתיים לעצמאות ארצות הברית, 4 ביולי 1976.

שמה ניתן לה על ידי מזכיר הצי ב-19 בינואר 1981. פלורידה הושקה ב-14 בנובמבר 1981. ב-21 בינואר 1983 הצוללת נכנסה לשירות והצוות עלה לסיפונה.

הצוללת יכולה לשאת 154 טילי טומהוק, לטווח של 2,500 ק"מ ועם ראש נפץ של 450 ק"ג.

## הפעלה
ב-2011 הצוללת השתתפה בתקיפה הצבאית הבין-לאומית בלוב שיגרה יותר מ-100 טילי טומהוק ליעדים בלוב, במלחמה שבה הופל משטר מועמר קדאפי - וזו הייתה הפעם הראשונה שבה צוללת "אוהיו" השתתפה במלחמה.

ב-6 בנובמבר 2023 במהלך מלחמת חרבות ברזל הצוללת נשלחה לאזור המזרח התיכון לקרבת ישראל, שטח הנמצא בתחום אחריותו של פיקוד מרכז האמריקאי.

ב-12 בינואר 2024 לאחר שהחות'ים בתימן פגעו בספינות סחר ואיימו על נתיבי השייט הבינלאומיים בים סוף השתתפה הצוללת בתקיפה האווירית בתימן לצד חיל האוויר המלכותי בתקיפה של עשרות מטרות בבירה צנעא, כולל שדה התעופה, וכן בחודיידה ובערים נוספות.

## גלריה

קובץ:190827-N-WO404-084 (5708751).jpg
קובץ:190827-N-WO404-241 (5708755).jpg
קובץ:US Navy 060408-N-4014G-230 The guided-missile submarine USS Florida (SSGN 728) transits through downtown Norfolk toward her new homeport of Naval Submarine Base King's Bay, Ga.jpg
קובץ:US Navy 100628-N-1401J-001 The guided-missile submarine USS Florida (SSGN 728) conducts a fast cruise in Diego Garcia.jpg
קובץ:190827-N-WO404-533 (5708764).jpg
קובץ:The Ohio-class guided-missile submarine USS Florida (SSGN 728) (5848233).jpg
קובץ:Commander, U S 6th Fleet Embarks USS Florida in Mediterranean (5841089).jpg
קובץ:U S 6th Fleet Top Naval Leader Embarks Submarine (5841083).jpg


## קישורים חיצוניים

## הערות שוליים

קטגוריה:צוללות גרעיניות אמריקאיות
הלב של סאליבן

**הלב של סאליבן** (באנגלית: **Sullivan's Crossing**) היא סדרת טלוויזיה קנדית המבוססת על סדרת ספרים של רובין קאר, ששודרה לראשונה ב-19 במרץ 2023 ב-CTV.  

בישראל הסדרה משודרת ב-Yes. שלוש העונות הראשונות משודרות בנטפליקס. העונה הרביעית תעלה לשידור ב-20 באפריל 2026.

## רקע
הסדרה מבוססת על סדרת רומנים מאת הסופרת רובין קאר, שכתבה גם את הספרים עליהם מבוססת הסדרה "וירג'ין ריבר". בסדרה מככבת מורגן קוהאן בתפקיד מגי סאליבן, נוירוכירורגית שמוצאת את עצמה בצרות משפטיות וחוזרת לעיר הולדתה שבנובה סקוטיה כדי להתחבר מחדש עם אביה המנוכר סאלי (סקוט פטרסון).

צוות השחקנים כולל גם את צ'אד מייקל מארי בתפקיד קאל, עוזרו של סאלי במגרש הקמפינג שהוא מנהל, את טום ג'קסון, אנדריאה מנאר וכן את לינדה בויד אלן האוקו, עמליה ויליאמסון, פיטר אאוטרברידג', דקוטה טיילור ולורן המרסלי בתפקידי משנה.

## צוות השחקנים והדמויות
### דמויות ראשיות
* מורגן קוהאן – מגי סאליבן
* סקוט פטרסון – הארי "סאלי" סאליבן 
* צ'אד מייקל מארי – קאל ג'ונס
* טום ג'קסון – פרנק קריינבר
* אנדריאה מנארד – עדנה קריינבר

### דמויות משניות
* לינדה בויד – פיבי לנקסטר
* אלן האוקו – אנדרו מתיוס
* עמליה ויליאמסון – לולה גונדרסון
* פיטר אאוטרברידג' – וולטר
* לורן המרסלי – קוני בויל
* ריד פרייס – רוב
* דקוטה טיילור – רייף
* לינדורה סאפינג – סידני שנדון
* זיין מלוני – פין שנדון
* ריצ'רד דונט – רוי גונדרסון
* קאלם מקדונלד – קאלב מאייר
* טי תומסון – ג'קסון קנדי
* יו תומפסון – טום קנדי
* קייט ורנון – הלן קולבר
* סטיב לאנד – קופר
* ג'ון רלסטון – ג'ד ג'ונס

## סקירת הסדרה

## הפקה
הסדרה מופקת על ידי Reel World Management בשיתוף עם Bell Media ו-Fremantle. צילומי הסדרה החלו ביוני 2022 בנובה סקוטיה.

התוכנית מצולמת בשובי פארק, בדארטמות', נובה סקוטיה, שבקנדה.

## קישורים חיצוניים
* 

## הערות שוליים

קטגוריה:סדרות טלוויזיה קנדיות
קטגוריה:סדרות טלוויזיה קנדיות שעלו לשידור בשנות ה-2020
קטגוריה:סדרות טלוויזיה המבוססות על ספרים
מכתבים מרישיקש

**מכתבים מרישיקש** הוא סרט טלוויזיה ישראלי משנת 2004 שהופק במסגרת המיזם "סרטים מכאן" של חברות הכבלים בבימויו של דניאל וקסמן, עם ולדימיר פרידמן, לוסי דובינצ'יק, עדי שמואלי ויונתן רוזן בתפקידים הראשיים.

התסריט של דניאל וקסמן, עמית ליאור ועדי שמואלי הוא על אב ישראלי, המחפש אחר בתו הנעדרת ברחבי הודו. הסרט צולם בהודו ומרבית השחקנים בו הם הודים.

## תקציר העלילה
אלכס ויסמן (ולדימיר פרידמן) בן 45, טס להודו כדי לפגוש שם את בתו אנה (לוסי דובינצ'יק) שנמצאת שנתיים בהודו ומזמינה אותו לפגישה במלון "אום" בניו דלהי. כשהוא מגיע לשם הוא אינו מוצא אותה ובשגרירות ישראל מבררים ואומרים שהיא נמצאת ברישיקש ושינתה את שמה למאיה.

אלכס מתחיל במסע ארוך ברכבת לצפון הודו ובקרון הוא נפגש עם צעירים ישראלים שחלקם תחת השפעת סמים. במלון ברישיקש מתברר לו שאנה עזבה למקום לא ידוע. אנה שינתה את שמה למאיה, למדה ריקוד הודי והשתתפה בהפקת סרט הודי עם חברה מוש (יונתן רוזן).

אלכס מוצא בחדרה את יומנה ובו היא מתארת את חוויותיה בהודו וכן נפגש עם עיתונאית ישראלית בשם רוני ברמן (עדי שמואלי) שריאיינה את אנה שספרה לה על אביה השיכור שזנח את אמה המנוחה. אלכס מתקרב לרוני אך יחסיהם לא מתמששים.

הוא פוגש במוש שנמצא תחת השפעת סמים ומספר לו כי אנה עזבה אותו לטובה מנזר בעיירה לארניש. אלכס נוסע ללארניש, פוגש באנה/מאיה והם משוחחים מעט ברוסית והיא מודיעה לו שהיא נשארת בהודו.

אלכס חוזר ברכבת ומדמה את בתו יושבת מולו.

## צוות השחקנים

## קישורים חיצוניים

* 
* קדימון למכתבים מרישיקש, באתר יוטיוב
* מכתבים מרישיקש, באתר יוטיוב
* 

קטגוריה:סרטי 2004
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטי דניאל וקסמן